“อเล็กซานดรา ไรช์” ขึ้นนั่งเก้าอี้ซีอีโอ DTAC คนใหม่ มีผล 1 ก.ย.นี้
"อเล็กซานดรา ไรช์" ขึ้นนั่งเก้าอี้ซีอีโอ DTAC คนใหม่ แทน “ลาร์ส โอเคะ วัลเดอมาร์ นอร์ลิ่ง” มีผล 1 ก.ย.นี้
19 มิ.ย. 2561

สืบเนื่องจากเมื่อวันที่ 14 มี.ค. 2561 บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ได้แจ้งว่า นายลาร์ส โอเคะ วัลเดอมาร์ นอร์ลิ่ง มีความประสงค์ขอลาออกจากตำแหน่งประธานเจ้าหน้าที่บริหารและกรรมการของบริษัทฯ นับแต่วันที่ 1 ก.ย.2561 เป็นต้นไปนั้น
ล่าสุด DTAC ได้แจ้งผ่านตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัทฯ เมื่อวันที่ 19 มิ.ย.61 มีมติแต่งตั้ง นางอเล็กซานดรา ไรช์ เป็นประธานเจ้าหน้าที่บริหารของบริษัท แทนนายลาร์ส โอเคะ วัลเดอมาร์ นอร์ลิ่ง โดยมีผลตั้งแต่วันที่ 1 ก.ย.2561 เป็นต้นไป